Antolik Károly. 
31 
játszóterünk volt, s ott, a hol régebben az úgynevezett cigány- 
tócsa (Zigeuner-Lache) volt, ma már egyenes térség s rajta 
gyári telepek terülnek el. Tiz évig használtuk e játszóhelyet. 
Három évvel ezelőtt Pozsony sz. kir. város t. tanácsa adott 
a középiskoláknak — az óligetbe vezető utón szép játszóhelyet, 
s ennek a berendezése, bekerítése és felszerelése, mondhatjuk, 
egyedül Antolik érdeme. Nem kiméit fáradságot, időt, anyagi 
áldozatot, csak hogy e térséget célszerűen rendbe hozhassa. 
A minisztériumnál tekintélyes segélyt eszközölt ki a tete- 
mes kiadások fedezésére; s terve volt a játszótér szomszédsá- 
gában idővel korcsolyázó és csónakázó helyet is teremteni. 
A térnek egyengetési munkájánál a tanulók is segítettek. 
Vett nekik ásókat, kapákat, gereblyét, talicskát, kis szekeret, 
hogy passzióval dolgozhassanak. 
Az ifjúsági játékokat éveken át maga is vezette, sőt többet 
mondok, tanulmány tárgyává tette és sok új játékot állított 
össze, s azokat magyar és német nyelven ki is adta. Antolik 
játékai megjelentek a pozsonyi reáliskola értesítőjében, a Ta- 
nulók Naptárában, a Kincses Kalendáriomban, s ez úton elter- 
jedtek az egész országban, sőt a külföldön is, 
Játékai közt különösen kiemelendők: A magyar csatajáték, 
Budavár ostroma, a piski hid. a farkas verem, a gyors méta. 
A Budapesten megtartott országos ifjúsági tornaverseny alkal- 
mával nehányat e játékok közül tanítványaival be is mutatott 
s ott annyira tetszettek, hogy egyeseket ismételniök kellett. 
Antolik jó Író voit. Stilusa egyszerű, világos, értelmes. 
Krtekezéseit szigorú logikával irta és mindig könnyen érthető 
rajzokkal illusztrálta. 
* 
Antolik jó ember volt. Finom érzéke volt az igaz, szép 
és jó iránt. 
Kereste és szerette a szépet az emberben és a természet- 
ben, a szóló és képző művészetben. 
Érzéke volt a természet szépsége iránt. Szemeit élvezettel 
legeltette a fenyvesek, lomberdők, bércek tarka képein. Szeretett 
sétálni szép ligetünkben és hegyi parkunkban. A magas fák 
közt kereste és vizsgálta azokat, melyeket a villám érintett. 
